Diari Oficial de la Generalitat Valenciana


Sumari del DOGV 7932, del 07-12-2016 (2016/9607)

RESOLUCIÓ de 30 de novembre de 2016, del director general de Relacions amb les Corts, de la Presidència de la Generalitat, per la qual es disposa la publicació de l'acord de rescissió del conveni subscrit el 26 de març de 2014 entre la Generalitat i Bankia, SA, amb l'objecte d'impulsar activitats musicals en l'àmbit educatiu.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7932

Data del DOGV
:   07-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9607


Data del document
:   30-11-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 30 de novembre de 2016, del director general de Relacions amb les Corts, de la Presidència de la Generalitat, per la qual es disposa la publicació de l'acord de rescissió del conveni subscrit el 26 de març de 2014 entre la Generalitat i Bankia, SA, amb l'objecte d'impulsar activitats musicals en l'àmbit educatiu. [2016/9607]  
La Generalitat i Bankia, SA, han subscrit, prèvia tramitació reglamentària, el dia 22 de juliol de 2016, l'acord de rescissió del conveni subscrit el 26 de març de 2014 amb l'objecte d'impulsar activitats musicals en l'àmbit educatiu.  
En compliment del que estableix l'article 20 del Decret 176/2014, de 10 d'octubre, del Consell, és procedent la publicació en el Diari Oficial de la Generalitat Valenciana de l'acord esmentat, que ha quedat inscrit en el Registre de Convenis de la Generalitat amb el número 861/2016 i que figura com a annex d'aquesta resolució.  
  
València, 30 de novembre de 2016.- El director general de Relacions amb les Corts: Antonio Torres Salvador.  
  
  
Rescissió del Conveni de col·laboració entre la Generalitat i Bankia, SA, formalitzat el 26 de març de 2014, amb l'objecte d'impulsar activitats musicals en l'àmbit educatiu  
  
València, 22 de juliol de 2016  
  
Reunits  
D'una banda, Vicent Marzà Ibáñez, conseller d'Educació, Investigació, Cultura i Esport, en nom i representació de la Generalitat, de conformitat amb el nomenament efectuat en virtut del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell, i en virtut de les atribucions conferides pel Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i l'article 28 de la Llei 5/1983, de 30 de desembre, del Consell.  
  
I d'una altra, Amalia Blanco Lucas, amb DNI 67726514K, i Silvia Bajo Gálvez, amb DNI 16554773W, les quals actuen en nom i representació de Bankia, SA, d'ara en avant Bankia, en la seua qualitat de representants d'aquesta entitat, domiciliada a València (46302), carrer Pintor Sorolla, 8, amb CIF G75177875, segons poders atorgats respectivament amb data 12 de juny de 2012 i 26 d'abril de 2013, davant dels notaris del Col·legi de Madrid, Ignacio Paz-Ares Rodríguez i Antonio Pérez-Coca Crespo, amb els números 1278 i 1426 del seu protocol.  
Reconeixent-se mútuament i recíprocament la capacitat, competència i representació procedents per a actuar en nom de les esmentades institucions en la rescissió d'aquest conveni, de comú acord,  
  
  
Manifesten  
  
1. Que amb data 26 de març de 2014 es va firmar el Conveni entre la Generalitat Valenciana (Conselleria d'Educació, Cultura i Esport) i Bankia, SA, per a establir les bases de col·laboració en matèria educativa i impulsar la realització d'activitats musicals en els centres educatius sostinguts amb fons públics de la Comunitat Valenciana.  
2. Que d'acord amb el que es preveu en la clàusula quarta del conveni relativa al finançament de les activitats exercides en aplicació d'aquest conveni, Bankia, SA, en data 27 de gener de 2016, ha transferit a la Generalitat la quantitat de 300.000 ?.  
3. Que la Conselleria d'Educació, Investigació, Cultura i Esport, a fi de promoure les activitats previstes en l'objecte del conveni, durant el curs acadèmic 2015-2016, ha dissenyat i convocat mitjançant la Resolució de 3 de juliol de 2015, concurs públic d'assignacions econòmiques destinades a la realització de projectes d'innovació per a la lluita contra el fracàs escolar a través d'activitats de promoció de la música en els centres sostinguts amb fons públics, dotat amb un import global de 600.000 - (DOCV 7575, 21.07.2015). Per Resolució de 24 de novembre de 2015, del director general de Política Educativa, es va resoldre la convocatòria de l'esmentat programa, assignant-se als projectes seleccionats per a aquesta finalitat la quantitat de 599.995,04 - (DOCV 7677, 14.12.2015), entenent-se inclòs en aquest import la quantitat aportada per Bankia referida en el manifesten 2.  
  
4. Que amb les actuacions descrites ambdues parts entenen que s'han complit les obligacions contretes amb la subscripció del conveni, i donen per conclosa la col·laboració en matèria educativa.  
5. Que la clàusula cinquena del conveni estableix un període de vigència de cinc anys, des del dia que es firme.  
6. Que d'acord amb les causes de resolució previstes en la clàusula sisena del conveni, les parts firmants  
  
  
Acorden  
  
Rescindir per mutu acord de les parts el conveni de col·laboració subscrit el 26 de març de 2014 entre la Generalitat i Bankia, SA, amb la finalitat d'impulsar activitats musicals en l'àmbit educatiu, ja que els compromisos assumits en les bases de col·laboració per les parts han sigut plenament complits en els termes desenvolupats en el conveni.  
  
Per a la resolució de dubtes i controvèrsies que deriven de la seua aplicació es tindrà en compte el que disposa la clàusula setena del conveni, i se sotmetrà a l'ordre jurisdiccional contenciós administratiu per als litigis que puguen sorgir entre les parts.  
En prova de conformitat, les parts firmen i rubriquen aquesta rescissió del conveni, al lloc i la data indicats en l'encapçalament, per duplicat.  
  
El conseller d'Educació, Investigació, Cultura i Esport: Vicent Marzà Ibáñez.  
Per Bankia, SA: Amalia Blanco Lucas i Silvia Bajo Gálvez.